stanford-oval/wikipedia huggingface dataset:
ดับเบิลยูดับเบิลยูอี '13
แหล่งข้อมูลอื่น

เว็บไซต์ทางการ
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data
คืบพระสุคต

คืบพระสุคต  เป็นภาษาพระวินัย เป็นชื่อมาตราวัด มีปรากฏหลายแห่งในพระวินัย เช่น ความสูงของพระพุทธเจ้า ความสูงของเตียง ขนาดจีวร เป็นต้น สันนิษฐานว่าเดิมคงทรงกำหนดด้วยนิ้วพระหัตถ์ของพระองค์โดยประมาณและเทียบกับนิ้วช่างไม้ในสมัยนั้น จึงมีข้อสันนิษฐานกันมากมาย เช่น ๑ คืบพระสุคตเท่ากับ ๓ คืบของคนปานกลางสมัยนั้นหรือเท่ากับ ๑ ศอก คืบช่างไม้ดูจะสูงและยาวเกินความจริง จึงไม่เป็นที่ยอมรับ
ในปัจจุบันได้ข้อยุติว่าให้ถือตามมาตราวัดเป็นเมตร คือ "๑ คืบพระสุคตเท่ากับ ๒๕ เซนติเมตร" ๒ คืบพระสุคตเท่ากับ ๕๐ เซนติเมตร หรือ ๑ ศอกช่างไม้ ดังนั้น ๑ เมตรจึงเท่ากับ ๔ คืบพระสุคตหรือ ๒ ศอกช่างไม้ มตินี้เป็นที่ยอมรับกัน
ดับเบิลยูดับเบิลยูอี '12

| ดับเบิลยูดับเบิลยูอี '12 |
| --- | --- |

ผู้พัฒนา: ยูกี
ผู้จัดจำหน่าย: ทีเอชคิว
ชุด: ดับเบิลยูดับเบิลยูอี
เครื่องเล่น: เพลย์สเตชัน 3 วี เอกซ์บอกซ์ 360 
วางจำหน่าย: 22 พฤศจิกายน ค.ศ. 2011 (อเมริกาเหนือ)   25 พฤศจิกายน ค.ศ. 2011 (สหราชอาณาจักร)</ref>
แนว: มวยปล้ำอาชีพ ต่อสู้
รูปแบบ: วิดีโอเกมผู้เล่นคนเดียว วิดีโอเกมหลายผู้เล่น
ดับเบิลยูดับเบิลยูอี '12 เป็นวิดีโอเกมที่ผลิตโดย ยูกี โดยนำตัวละครของนักมวยปล้ำ ดับเบิลยูดับเบิลยูอี มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3, วี และเอกซ์บอกซ์ 360 โดยจำหน่ายเมื่อวันที่ 22 พฤศจิกายน ค.ศ. 2011
แหล่งข้อมูลอื่น

เว็บไซต์ทางการ
ความสัมพันธ์กับต่างประเทศของลาว

ความสัมพันธ์กับต่างประเทศของลาวนั้นหลังจากที่ขบวนการปะเทดลาวขึ้นครองอำนาจ รัฐบาลสาธารณรัฐประชาธิปไตยประชาชนลาวได้เข้าร่วมเป็นรัฐบริวารของสหภาพโซเวียตและพึ่งพาความช่วยเหลือของสหภาพโซเวียตอย่างมาก นอกจากนั้น ลาวยังมีความสัมพันธ์ที่พิเศษกับเวียดนาม และลงนามในสนธิสัญญามิตรภาพและความร่วมมือกันใน พ.ศ. 2520 ซึ่งทำให้เกิดความตึงเครียดกับจีนหลังจากที่ลาวพ้นจากการโดดเดี่ยวของนานาชาติ ได้ขยายความสัมพันธ์ทางต่างประเทศกับประเทศอื่นๆ เช่น ออสเตรเลีย ฝรั่งเศส ญี่ปุ่น สวีเดน และอินเดีย ความสัมพันธ์ทางการค้ากับสหรัฐอเมริกาเข้าสู่สภาวะปกติใน พ.ศ. 2547 ลาวเข้าเป็นสมาชิกอาเซียนในเดือนกรกฎาคม พ.ศ. 2540 และสมัครเป็นสมาชิกองค์การการค้าโลกในพ.ศ. 2541 และเข้าร่วมการประชุมสุดยอดอาเซียนใน พ.ศ. 2548 และยังเป็นสมาชิกองค์กรระหว่างประเทศอีกหลายองค์กร
ความสัมพันธ์ทวิภาคี > จีน

ความสัมพันธ์กับจีนได้พัฒนาขึ้น แม้ว่าในระหว่างสงครามเวียดนามและสงครามจีน-เวียดนาม พ.ศ. 2522 ทำให้มีความตึงเครียดระหว่างลาว-จีน จนเข้าสู่สภาวะปกติใน พ.ศ. 2532
ความสัมพันธ์ทวิภาคี > ฝรั่งเศส

หลังจากทำสนธิสัญญากับสยามใน พ.ศ. 2436 และ พ.ศ. 2447 ฝรั่งเศสได้รวมลาวเข้ากับอินโดจีนฝรั่งเศส ระหว่างสงครามโลกครั้งที่สอง ญี่ปุ่นเข้ายึดครองอินโดจีนฝรั่งเศส  เมื่อญี่ปุ่นแพ้สงคราม กลุ่มลาวอิสระได้ประกาศเอกราชของลาว แต่ใน พ.ศ. 2489 กองทัพฝรั่งเศสเข้ามายึดครองลาวอีกครั้ง  และให้เอกราชที่จำกัดแก่ลาว  ระหว่างสงครามอินโดจีนครั้งที่ 1 พรรคคอมมิวนิสต์อินโดจีนได้จัดตั้งขบวนการปะเทดลาวเพื่อเรียกร้องเอกราชของลาว ลาวได้เอกราชที่สมบูรณ์หลังสนธิสัญญาเจนีวา พ.ศ. 2497 ปัจจุบันความสัมพันธ์ระหว่างสองประเทศอยู่ในระดับปกติ
ความสัมพันธ์ทวิภาคี > ไทย

ไทยเป็นเส้นทางหนึ่งที่ช่วยให้ลาวสามารถออกสู่ทะเลได้ ทำให้มีความสัมพันธ์ทั้งทางเศรษฐกิจและวัฒนธรรม แต่ทั้งสองประเทศมีความขัดแย้งกันเรื่องพรมแดน ดังเช่นที่เคยเกิดการปะทะใน พ.ศ. 2530 ในปัจจุบันมีการสร้างสะพานเชื่อมต่อระหว่างสองประเทศ
ความสัมพันธ์ทวิภาคี > สหรัฐอเมริกา

ความสัมพันธ์ระหว่างลาวและสหรัฐอเมริกาเริ่มขึ้นใน พ.ศ. 2493 ซึ่งลาวได้รับเอกราชที่จำกัดในสหภาพฝรั่งเศส ความสัมพันธ์นี้ยังคงอยู่ในระดับนี้จนถึง พ.ศ. 2497 สหรัฐได้ให้ความช่วยเหลือแก่ลาวฝ่ายขวาระหว่างสงครามกลางเมืองลาว ความสัมพันธ์ของทั้งสองประเทศดีขึ้นอีกครั้งหลังการล่มสลายของสหภาพโซเวียต ปัจจุบัน สหรัฐได้ให้ความช่วยเหลือแก่ลาว
ความสัมพันธ์ทวิภาคี > เวียดนาม

เมื่อมีการก่อตั้งสาธารณรัฐประชาธิปไตยประชาชนลาวใน พ.ศ. 2518 ลาวมีความสัมพันธ์ที่ใกล้ชิดกับเวียดนามเป็นพิเศษ ในปัจจุบัน แม้ว่าลาวจะติดต่อกับจีนและไทยมากขึ้น แต่ลาวกับเวียดนามก็มีความสัมพันธ์ที่ใกล้ชิดทั้งทางเศรษฐกิจและการลงทุน
Sci Fighting วิทย์สู้วิทย์

| Sci Fighting วิทย์สู้วิทย์ |
| --- | --- |
ประเภท: เกมโชว์
เสนอโดย: ณัฐธีร์ โกศลพิศิษฐ์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 50 ตอน
การผลิต
ความยาวตอน: 60 นาที
ออกอากาศ
เครือข่าย: โมเดิร์นไนน์ ทีวี
ออกอากาศ: 2 มกราคม พ.ศ. 2556 – 25 ธันวาคม พ.ศ. 2556
ซาย ไฟต์ติง วิทย์สู้วิทย์ เป็นรายการเกมโชว์ควิซโชว์เกี่ยวกับแนววิทยาศาสตร์ โดยออกอากาศครั้งแรกวันที่ 2 มกราคม 2556 ทางโมเดิร์นไนน์ ทีวี ผลิดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และ สถาบันส่งเสริมการสอนวิทยาศาสตร์และเทคโนโลยี (สสวท.) เวลา 20.30-21.30 น. โดยมีพิธีกรดำเนินรายการ ณัฐธีร์ โกศลพิศิษฐ์ ตั้งแต่วันพุธที่ 3 กรกฎาคม 2556 นี้ เป็นต้นไป เลื่อนเวลาออกอากาศเป็น 18.05 - 19.00 น.
เทอมที่ 1

การแข่งขันจะมีทั้งหมด 3 รอบ
เทอมที่ 1 > การแข่งขันรอบชิงแชมป์ประจำเทอม

การแข่งขันจะแบ่งออกเป็น 2 สาย สายละ 11 ทีม เพื่อหาผู้ชนะประจำสาย 1 ทีม เพื่อเข้าสู่รอบชิงชนะเลิศครึ่งปีแรก
ในรอบนี้ ได้ตัด QUIZ Game ออกไป และเพิ่มคะแนนกรรมการเป็น 30 คะแนนแทน
โรงเรียนที่ตกรอบทั้ง 20 ทีม จะได้รับทุนการศึกษา 5,000 บาท
เทอมที่ 1 > การแข่งขันรอบชิงแชมป์ประจำเทอม > สาย A

| วันออกอากาศ | ทีมที่เข้าแข่งขัน | Mini Game | Sci Game | ทีมที่เข้ารอบ |
| --- | --- | --- | --- | --- |
| 12 มิถุนายน 2556 | โรงเรียนเบญจมราชรังสฤษฎิ์ จ.ฉะเชิงเทรา   โรงเรียนสตรีวิทยา กรุงเทพมหานคร   โรงเรียนสตรีวัดมหาพฤฒาราม ในพระบรมราชินูปถัมภ์ กรุงเทพมหานคร   โรงเรียนเตรียมอุดมศึกษา กรุงเทพมหานคร   โรงเรียนสตรีสมุทรปราการ จ.สมุทรปราการ   โรงเรียนป้อมนาคราชสวาทยานนท์ จ.สมุทรปราการ   โรงเรียนปทุมวิไล จ.ปทุมธานี   โรงเรียนจุฬาภรณราชวิทยาลัย ลพบุรี จ.ลพบุรี   โรงเรียนเชียงรายวิทยาคม จ.เชียงราย   โรงเรียนวารีเชียงใหม่ จ.เชียงใหม่   โรงเรียนราชินีบูรณะ จ.นครปฐม   | ปล่อยลูกโป่งน้ำ ล้มโดมิโน | ปล่อยนก เจาะลูกโป่งสวรรค์ | โรงเรียนปทุมวิไล จ.ปทุมธานี |
หมายเหตุ
เทอมที่ 1 > การแข่งขันรอบชิงแชมป์ประจำเทอม > สาย B

| วันออกอากาศ | ทีมที่เข้าแข่งขัน | Mini Game | Sci Game | ทีมที่เข้ารอบ |
| --- | --- | --- | --- | --- |
| 19 มิถุนายน 2556 | โรงเรียนปรินส์รอยแยลส์วิทยาลัย จ.เชียงใหม่   โรงเรียนเบญจมเทพอุทิศ จ.เพชรบุรี   โรงเรียนบูรณะรำลึก จ.ตรัง   โรงเรียนจุฬาภรณราชวิทยาลัย ปทุมธานี จ.ปทุมธานี   โรงเรียนศรัทธาสมุทร จ.สมุทรสงคราม   โรงเรียนพระหฤทัย จ.เชียงใหม่   โรงเรียนประชาวิทย์ จ.ลำปาง   โรงเรียนสตรีศรีสุริโยทัย กรุงเทพมหานคร   โรงเรียนเศรษฐบุตรบำเพ็ญ กรุงเทพมหานคร   โรงเรียนกาญจนาภิเษกวิทยาลัย นครปฐม จ.นครปฐม   โรงเรียนดาราสมุทร จ.ชลบุรี   | เขาวงกต | เป่านกหวีดยิงพลุ | โรงเรียนกาญจนาภิเษกวิทยาลัย นครปฐม จ.นครปฐม |
หมายเหตุ
เทอมที่ 1 > รอบ Final

รอบนี้จะนำผู้ชนะจากสาย A และ สาย B มาแข่งขันเพื่อหาแชมป์ประจำเทอม
| วันออกอากาศ | ทีมที่เข้าแข่งขัน | Quiz Game | Mini Game | Sci Game | ทีมชนะเลิศ |
| --- | --- | --- | --- | --- | --- |
| 26 มิถุนายน 2556 | โรงเรียนปทุมวิไล จ.ปทุมธานี   vs   โรงเรียนกาญจนาภิเษกวิทยาลัย นครปฐม จ.นครปฐม | ถ้านำลูกเกดใส่ลงไปน้ำโซดา จะเกิดอะไรขึ้น | ท้าแรงดึงดูด | ดวลจุดโทษ | โรงเรียนปทุมวิไล จ.ปทุมธานี |
รางวัลผู้ชนะเลิศประจำเทอม 1
ทุนการศึกษา 200,000 บาท
ถ้วยรางวัลเกียรติยศ จากรัฐมนตรีว่าการกระทรวงศึกษาธิการ
เทอมที่ 2

การแข่งขันจะมีทั้งหมด 3 รอบ
เทอมที่ 2 > การแข่งขันรอบชิงแชมป์ประจำเทอม > สาย A

| วันออกอากาศ | ทีมที่แข่งขัน | Sci Game | ทีมที่เข้ารอบ |
| --- | --- | --- | --- |
| 6 พฤศจิกายน   2556 | โรงเรียนคงคาราม จ.เพขรบุรี โรงเรียนสอาดเผดิมวิทยา จ.ชุมพร  โรงเรียนอุตรดิตถ์ จ.อุตรดิตถ์  โรงเรียนส่วนบุญโญปถัมภ์ จ.ลำพูน  โรงเรียนคำเขื่อนแก้วชนูปถัมภ์ จ.ยโสธร  โรงเรียนสิรินธร จ.สุรินทร์  โรงเรียนสามัคคีวิทยาคม จ.เชียงราย  โรงเรียนสารคามพิทยาคม จ.มหาสารคาม  โรงเรียนระยองวิทยาคม จ.ระยอง | เพ้นท์เป้าระยะไกล | โรงเรียนสอาดเผดิมวิทยา จ.ชุมพร |

| ลำดับ คะแนน | โรงเรียน | SCI Game (60 คะแนน) | คะแนนคณะกรรมการ (40 คะแนน) | คะแนนรวม (100 คะแนน) |
| --- | --- | --- | --- | --- |
| 1 | สอาดเผดิมวิทยา จ.ชุมพร | 41 | 32 | 73 |
| 2  ร่วม | ส่วนบุญโญปถัมภ์ จ.ลำพูน | 21 | 22.5 | 43.5 |
| 2  ร่วม | สิรินธร จ.สุรินทร์ | 21 | 22.5 | 43.5 |
| 4 | ระยองวิทยาคม จ.ระยอง |  0 | 39 | 39 |
| 5 | สารคามพิทยาคม จ.มหาสารคาม | 7 | 31.5 | 37.5 |
| 6 | อุตรดิตถ์ จ.อุตรดิตถ์ |  0 | 30.5 | 30.5 |
| 7  ร่วม | คำเขื่อนแก้วชนูปถัมภ์ จ.ยโสธร | 7 | 22.5 | 29.5 |
| 7  ร่วม | สามัคคีวิทยาคม จ.เชียงราย | 1 | 28.5 | 29.5 |
| 9 | คงคาราม จ.เพชรบุรี |  0 | 22.5 | 22.5 |
หมายเหตุ
เทอมที่ 2 > การแข่งขันรอบชิงแชมป์ประจำเทอม > สาย B

| วันออกอากาศ | ทีมที่เข้าแข่งขัน | Sci Game | ทีมที่เข้ารอบ |
| --- | --- | --- | --- |
|  |                 |  |  |

| ลำดับ คะแนน | โรงเรียน | SCI Game (60 คะแนน) | คะแนนคณะกรรมการ  (40 คะแนน) | คะแนนรวม  (100 คะแนน) |
| --- | --- | --- | --- | --- |
| 1 |    |  |  |  |
| 2 |   |  |  |  |
| 3 |   |  |  |  |
| 4 |   |  |  |  |
| 5 |   |  |  |  |
| 6 |   |  |  |  |
| 7 |   |  |  |  |
| 8 |   |  |  |  |
| 9 |   |  |  |  |
หมายเหตุ
เทอมที่ 2 > รอบ Final

รอบนี้จะนำผู้ชนะจากสาย A และ สาย B มาแข่งขันเพื่อหาแชมป์ประจำเทอม
| วันออกอากาศ | ทีมที่เข้าแข่งขัน | Quiz Game | Mini Game | Sci Game | ทีมชนะเลิศ |
| --- | --- | --- | --- | --- | --- |
| 20 พฤศจิกายน 2556 | โรงเรียนปิยะมหาราชาลัย จ.นครพนม   vs   โรงเรียนสอาดเผดิมวิทยา จ.ชุมพร |  |  |  |  |

รางวัลผู้ชนะเลิศประจำเทอม 2
ทุนการศึกษา 200,000 บาท
ถ้วยรางวัลเกียรติยศ จากรัฐมนตรีว่าการกระทรวงศึกษาธิการ
รอบชิงแชมป์ระดับประเทศ

ในรอบนี้ จะนำแชมป์และรองแชมป์ของทั้ง 2 เทอมมาแข่งขันในรอบชิงชนะเลิศระดับประเทศ 

รางวัลผู้ชนะเลิศระดับประเทศ
ถ้วยรางวัลพระราชทาน จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ชาวไทยในโมซัมบิก

| ประชากรทั้งหมด |
| --- | --- |
110 คน (พ.ศ. 2564)
ภูมิภาคที่มีประชากรอย่างมีนัยสำคัญ
โมซัมบิก
ภาษา
ภาษาไทย, ภาษาอังกฤษ, ภาษาโปรตุเกส
ศาสนา
ศาสนาพุทธ
ชาวโมซัมบิกเชื้อสายไทย ส่วนมากอาศัยอยู่ในกรุงมาปูโต เมืองหลวงของประเทศโมซัมบิก ซึ่งตั้งอยู่ในทวีปแอฟริกา ส่วนมากเป็นช่างวิศวกรที่เข้ามาทำงานในบริษัทของประเทศแอฟริกาใต้ นอกจากนี้ยังมีชาวไทยที่เข้าไปทำธุรกิจป่าไม้ และเหมืองแร่ด้วย
ซีเมเจอร์

| --- | --- |

กุญแจเสียงร่วม: เอไมเนอร์
กุญแจเสียงคู่ขนาน: ซีไมเนอร์
โดมิแนนต์: จีเมเจอร์
ซับโดมิแนนต์: เอฟเมเจอร์
ระดับเสียงในบันไดเสียง
C, D, E, F, G, A, B, C
คอร์ดซีเมเจอร์ แสดงโน้ตรูตด้วยสีแดง (Playไฟล์:Root of a major chord on C.mid) โน้ตรูตมีสองเสียงห่างกันหนึ่งออกเทฟ
บันไดเสียงซีเมเจอร์ เป็นบันไดเสียงเมเจอร์ที่ประกอบไปด้วย C, D, E, F, G, A, และ B เครื่องหมายตั้งบันไดเสียงของบันไดเสียงนี้ ไม่มีแฟลต และไม่มีชาร์ป
มีไมเนอร์ร่วม คือ เอไมเนอร์ และมีไมเนอร์คู่ขนาน คือ ซีไมเนอร์
บันไดเสียงซีเมเจอร์ หนึ่งออกเทฟ

บันไดเสียงซีเมเจอร์
เสียงเปียโนไล่บันไดเสียงซีเมเจอร์หนึ่งออกเทฟขึ้นลง
หนังสืออ่านเพิ่ม

David Wyn Jones, "The Beginning of the Symphony", chapter in A Guide to the Symphony edited by Robert Layton. Oxford University Press.
H. C. Robbins Landon, Haydn: The Symphonies BBC Music Guides
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซีเมเจอร์
แม่แบบ:วงกลมของลำดับที่ห้า
คู่หูของผมเป็นลิงครับ

| คู่หูของผมเป็นลิงครับ |
| --- | --- |
ประเภท: ตลก
สร้างโดย: Timothy Cahill Julie McNally Cahill
แสดงนำ: Tom Kenny Nika Futterman Grey DeLisle Maurice LaMarche Phil LaMarr Rick Gomez Brian Doyle-Murray Cree Summer
ประเทศแหล่งกำเนิด: สหรัฐอเมริกา
ภาษาต้นฉบับ: ภาษาอังกฤษ(เสียงต้นฉบับ) , ภาษาไทย(ฉายในประเทศไทย)
จำนวนฤดูกาล: 4
จำนวนตอน: 52
การผลิต
ความยาวตอน: ประมาณ 22 นาที
ออกอากาศ
เครือข่าย: การ์ตูนเน็ทเวิร์ค (ในเครือทรูวิชั่นส์สำหรับประเทศไทย)
ออกอากาศ: สหรัฐอเมริกา :26 ธันวาคม ค.ศ. 2005 – 27 พฤศจิกายน ค.ศ. 2008
คู่หูของผมเป็นลิงครับ หรือที่ร้องในเพลงเปิดว่า คู่เล่นยิมของฉันเป็นลิง ในชื่อภาษาอังกฤษว่า My Gym's Partner's a Monkey เป็นการ์ตูนตลกขบขันของประเทศสหรัฐอเมริกาผลิตโดย Timothy และ Julie McNally Cahill สังกัดการ์ตูนเน็ตเวิร์ค เป็นหนึ่งในผลงานต้นฉบับของการ์ตูนเน็ตเวิร์คสตูดิโอ และฉายทางช่องบูมเมอแรง
เรื่องย่อ

เรื่องราวของคู่หูของผมเป็นลิงครับ เป็นเรื่องเกี่ยวกับเด็กผู้ชาย อดัม ไลออน และเพื่อนของเขาที่เป็นลิง เจค P. สไปเดอร์มังกี้ ในโรงเรียนมัธยมต้นชาร์ลสดาร์วิน หรือ CDMS (Charles Darwin Middle School)
อดัมถูกส่งมายังโรงเรียนมัธยมต้นชาร์ลสดาร์วินด้วยความผิดพลาดในนามสกุลของเขาเป็น Lion (สิงโต) จึงถูกส่งมาจากโรงเรียนมัธยมต้นเชสเตอร์อาร์เธอร์มายังโรงเรียนมัธยมต้นชาร์ลสดาร์วิน ซึ่งเป็นโรงเรียนของสัตว์ (ซึ่งในภายหลังเปิดเผยว่าอาจารย์ใหญ่ของโรงเรียนมัธยมต้นชาร์ลสดาร์วินก็ทราบเรื่องนี้ แต่ไม่ทำเรื่องส่งอดัมกลับเพราะกลัวถูกฟ้อง)  ภายหลังจากการย้ายเข้ามา อดัมได้เป็นคู่ยิมกับเจค (ตามชื่อเรื่อง) และได้กลายเป็นเพื่อนกัน ซึ่งในแต่ละตอนอดัมต้องเผชิญหน้ากับวิชาเรียนของสัวต์ ไม่ว่าจะเป็นการล่าเหยื่อ, การสะกดรอย รวมทั้งเรื่องราวผ่านตัวละครสัตว์สายพันธุ์ต่างๆ
โรงเรียนมัธยมต้นชาร์ลสดาร์วินเป็นโรงเรียนของสัตว์ ภาพรวมๆจึงเหมือนโรงเรียนของมนุษย์ แต่ภายในมีสภาพเหมือนกับป่า มีเถาวัลย์ให้โหน, มีแม่น้ำสำหรับปลาใหญ่ และท่อน้ำด้านบนสำหรับปลาเล็ก ส่วนภายนอกก็มีป้ายซึ่งจะเปลี่ยนข้อความไปในแต่ละครั้ง นอกจากโรงเรียนมัธยมต้นชาร์ลสดาร์วินแล้ว ในเรื่องยังมีโรงเรียนมัธยมปลายและโรงเรียนมัธยมต้นสำหรับพืชอีกด้วย
ตัวละคร > นักเรียน

อดัม ไลออน อดัมเป็นเด็กผู้ชายอายุ 12 ปีที่ถูกย้ายมาจากโรงเรียนมัธยมต้นเชสเตอร์อาร์เธอร์มายังโรงเรียนมัธยมต้นชาร์ลสดาร์วินเพราะความผิดพลาดในการสะกดนามสกุลของเขาเป็น Lion จากชื่อเรื่อง ในวิชาในโรงยิมอดัมได้จับคู่กับเจคและกลายเป็นเพื่อนสนิทกันมากที่สุด บางครั้งอดัมต้องพบความยากลำบากในการพยายามทำตัวให้เข้ากับสิ่งต่างๆในโรงเรียน เขาแอบชอบเคอร์รี่ เพื่อนเก่าที่โรงเรียนมัธยมต้นเชสเตอร์อาร์เธอร์
เจค็อบ P. "เจค" สไปเดอร์มังกี้ เจคเป็นลิงแมงมุมและเป็นเพื่อนที่สนิทที่สุดของอดัม เขามักจะอารมณ์เสียเมื่ออดัมไปมีเพื่อนใหม่ เจคเป็นลิงที่ฉลาดน้อยและชอบชื่นชมก้นของตัวเอง บางครั้งก็มักมีแผนการร้ายๆและชอบกวนเหล่าอาจารย์มากที่สุด
วินด์เซอร์ กอริลล่า วินด์เซอร์เป็นลิงกอริลล่าที่ดูทีท่าจะมีปัญญหา จะพูดโดยไม่มีน้ำเสียง และมักจะให้คำแนะนำที่ชวนสับสน เขามักอยู่กับสลิปส์ และมักเป็นตัวละครที่มักเกี่ยวข้องกับเรื่องวุ่นๆของอดัมมากที่สุด
สลิปส์ ไพธอน สลิปส์เป็นงูเหลือม เป็นพวกง่ายๆสบายๆ และมักให้ข้อมูลข่าวสารผิดๆเสมอๆ
ลูเป้ ทูแคน ลูปี้เป็นนกทูแคน เสียงแหลม พูดมาก ชอบแฟชั่น เกลียดนม และมักอยู่กับอินกริดเป็นประจำ
อิงกริด ยีราฟ อิงกริดเป็นยีราฟ และเป็นนักเรียนที่สูงที่สุดใน CDMS ซึ่งปกติมักจะเห็นแต่คอของเธอ เธอแอบชอบอดัม
เวอร์จิล "บูล" ชาร์คอวสกี บูลเป็นปลาฉลามและเป็นนักเลงประจำโรงเรียน เขามักสวมหูฟังที่เป็นน้ำอยู่ข้างในไว้สำหรับหายใจ (บางครั้งจะทำท่าสูดน้ำตรงครีบเหมือนคนสูดลมหายใจ) บูลมีพี่สาวชื่อยูริพีดี้ ซึ่งเป็นจบจาก CDMS ไปแล้วและมีความสามารถมากกว่าบูล บูลมักจะไม่ชอบให้ใครมาเปรียบเทียบเขากับพี่สาว
เฮนรี่ อาร์มาดิลโล เฮนรี่เป็นตัวนิ่มและเป็นตัวตลกประจำเรื่อง ใส่แว่นตาหนาและมีลักษณะท่าทางเหมือนเด็กเรียน แต่ในความจริงแล้วเขาไม่ใช่เลย นอกจากนั้นเขาเป็นผู้รายงานข่าวประจำโรงเรียน
ตัวละคร > บุคลากร

ครูใหญ่พอนเชอเรลโล W. พิกซี่ฟร็อก ครูใหญ่ประจำโรงเรียน CDMS เป็นกบผู้กลัวการถูกฟ้องร้อง จึงมักพยายามหลีกเลี่ยงหลายสิ่งหลายอย่างเพื่อป้องกันการถูกฟ้องร้อง ปกติมักเดินทางไปไหนในโรงเรียนโดยใช้รถสองล้อไฟฟ้า
คุณนายเจอรัลดีน แชนอน วอร์ทฮ็อก หมูป่าซึ่งเป็นผู้ช่วยของครูใหญ่พิกซี่ฟร็อก  เป็นคนพูดน้อย และมักทำหน้าที่ทั่วไปในโรงเรียน เช่น ขับรถส่งนักเรียนไปทัศนศึกษา โดยปกติถ้านั่งอยู่หน้าห้องครูใหญ่พิกซี่ฟร็อก เธอมักจะเล่นเกมเรียงไพ่เสมอๆ
คุณมอริซ บ็อบ แมนดริล ลิงแมนดริลทำหน้าที่เป็นครูแนะแนว มักจะให้คำแนะนำแก่เด็กๆเสมอ มีลักษณะท่าทางเหมือนพวกฮิปปี้และพวกไร้บ้าน
คุณไซรัส Q. ฮอร์นบิล แรดอินเดียที่มักสอนวิชาทั่วไปให้แก่นักเรียน เขาตกหลุมรักคุณนายทักส์ เจ้าหน้าที่ประจำโรงอาหาร และถึงแม้เขาจะเป็นแรด เขาเป็นครูที่อ่อนแอ
คุณโบลว์โฮล ปลาวาฬเพชรฆาตที่สอนนักเรียนเรื่องการสะกดคำ
คุณนายคาเมเลียน กิ้งก่าคาเมเลียนที่สอนนักเรียนเรื่องการแสดงและศิลปะ
โค้ชทิฟฟานี่ กิลล์ส โค้ชปลาทองสอนวิชาพละให้นักเรียน มักอยู่ในโถ และถึงแม้เธอจะเป็นปลา แต่เธอว่ายน้ำไม่ได้
ผู้ช่วยโค้ชโฮเรซ เฟอร์เร็ท เฟอร์เร็ทที่เป็นผู้ช่วยของโค้ชกิลล์ส ทำหน้าที่เข็นโถของโค้ชกิลล์ส เขาไม่เคยพูดเลย
คุณนายยูจีน ทักส์ ช้างที่ทำหน้าที่ในโรงอาหาร มักจะทำอาหารสำหรับพวกสัตว์ เช่น ดิน, หญ้า, กิ่งไม้ เธอแต่งงานแล้ว
นางพยาบาลกาเซลล์ กาเซลล์ที่ทำหน้าที่นางพยาบาลในโรงเรียน เป็นผู้เชี่ยวชาญการฉีดยา
ตัวละคร > ตัวละครอื่นๆ

เคอร์รี่ แอนเดอร์สัน เพื่อนของอดัมที่โรงเรียนมัธยมต้นเชสเตอร์อาเธอร์ เป็นคนที่อดัมแอบชอบ
แชด อันธพาลประจำโรงเรียนมันธยมต้นเชสเตอร์อาเธอร์
รายชื่อตอน > ตอนสั้น

The Note
Cafeteria Duty
Bathroom Break
I Got Rhythm
Clam-mercial
Bullroar
Photo Phobia
Lunchtime Blues
All-Nighter
Not So Good Will
Fresh Brewed
Help Not Wanted
Adam's Penguin Poem
รายชื่อตอน > ตอนพิเศษ

The Big Field Trip
Animal School Musical
แหล่งข้อมูลอื่น

เว็บไซต์อย่างเป็นทางการ เก็บถาวร 2010-02-06 ที่ เวย์แบ็กแมชชีน (อังกฤษ)
จารุลักษณ์กัลยาณี บูรณะนนท์

| จารุลักษณ์กัลยาณี บูรณะนนท์ |
| --- | --- |

เกิด: หม่อมเจ้าจารุลักษณ์กัลยาณี รังสิต 7 สิงหาคม พ.ศ. 2467
เสียชีวิต: 3 สิงหาคม พ.ศ. 2555 (87 ปี)
คู่สมรส: เฉลิม บูรณะนนท์
บิดามารดา: สมเด็จพระเจ้าบรมวงศ์เธอ กรมพระยาชัยนาทนเรนทร (บิดา) หม่อมเอลีซาเบท รังสิต ณ อยุธยา (มารดา)
จารุลักษณ์กัลยาณี บูรณะนนท์ (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555) เป็นพระธิดาในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา มีโสทรเชษฐาสององค์คือหม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) และหม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 - 10 กันยายน พ.ศ. 2538)
หม่อมเจ้าจารุลักษณ์กัลยาณี ได้กราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 24 กรกฎาคม พ.ศ. 2488 เพื่อสมรสกับนายแพทย์เฉลิม บูรณะนนท์ มีโอรสธิดา คือ
จามิกร บูรณะนนท์ สมรสและหย่ากับ เจน แอนโดรส มีบุตรธิดาสองคน คือ
กัลยาณี แคทรีน
ชัยยา คริสโตเฟอร์ บูรณะนนทฺ์
ฉันทกะ บูรณะนนท์ สมรสกับ ซิลเวีย ซีสนิส
ท่านหญิงจารุลักษณ์กัลยาณี ได้รับการทูลเชิญจากโรงเรียนสายปัญญา ในพระบรมราชินูปถัมภ์ ให้ทรงดำรงตำแหน่งผู้อุปการะคนที่ 4 ต่อจากหม่อมเจ้าปิยะรังสิต รังสิต องค์อุปการะองค์ที่ 3 โสทรเชษฐาที่สิ้นชีพตักษัย
จารุลักษณ์กัลยาณี บูรณะนนท์ถึงชีพิตักษัย เมื่อวันที่ 3 สิงหาคม พ.ศ. 2555 พระราชทานเพลิงศพ เมื่อวันที่ 11 สิงหาคม พ.ศ. 2555 ณ เมรุวัดธาตุทอง สิริชันษา 87 ปี
ฉันร้องไห้เป็นหมื่นครั้งเพื่อมาเจอเธอ

| "ฉันร้องไห้เป็นหมื่นครั้งเพื่อมาเจอเธอ"> เพลงโดยค็อกเทล ร่วมกับ วีทรีโอ.จากอัลบั้มเท็นเทาซันด์เทียส์ |
| --- | --- |
วางจำหน่าย: 2 มิถุนายน พ.ศ. 2554
แนวเพลง: คลาสสิกร็อก, ป็อปร็อก
ความยาว: 4:07
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: ปัณฑพล ประสารราชกิจ
 
มิวสิกวิดีโอ
"ฉันร้องไห้เป็นหมื่นครั้งเพื่อมาเจอเธอ" ที่ยูทูบ
 
"ฉันร้องไห้เป็นหมื่นครั้งเพื่อมาเจอเธอ" เป็นซิงเกิลลำดับที่ 3 ของวงดนตรีแนวร็อกค็อกเทล ร่วมกับนักดนตรีสามพี่น้อง วีทรีโอ เป็นเพลงแทร็กแรกจากสตูดิโออัลบั้มชุดที่ 4 เท็นเทาซันด์เทียส์ ที่ออกจำหน่ายเมื่อปี พ.ศ. 2554 ซิงเกิลนี้ออกจำหน่ายเมื่อวันที่ 2 มิถุนายน พ.ศ. 2554 จากค่ายจีนี่เรคคอร์ดส ในเครือจีเอ็มเอ็ม แกรมมี่ เพลงนี้ติดอันดับสูงสุดในอันดับที่ 1 เป็นเวลานานถึง 2 สัปดาห์ จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 มิถุนายน พ.ศ. 2554
องค์ประกอบทางดนตรี

เพลง "ฉันร้องไห้เป็นหมื่นครั้งเพื่อมาเจอเธอ" เป็นเพลงที่มีความหมายเดียวกันกับชื่ออัลบั้ม เท็นเทาซันด์เทียส์ ซิงเกิลนี้นับเป็นซิงเกิลแรกที่ไม่ได้เป็นเพลงช้า และเป็นหนึ่งในไม่กี่เพลงของวงที่ไม่ใช่เพลงอกหัก เพลงนี้มีเนื้อหาเกี่ยวกับเดินทางที่ผ่านความเจ็บปวดมากมาย ก่อนที่จะได้เจอกับความหมายของชีวิตที่ปลายทาง ซึ่งคือรักแท้ที่คุ้มค่าแม้ว่าจะต้องร้องไห้เสียน้ำตาเป็นหมื่นครั้งก็ตาม
ภาคดนตรีของเพลงนี้ยังคงความเป็นคลาสสิกร็อกไว้อยู่ โดยการประยุกต์ใช้เครื่องสายตะวันตก เช่น ไวโอลิน และเชลโล โดยมีวงวีทรีโอมาช่วยเล่นดนตรีในส่วนของเครื่องสาย
ชาร์ต

| ชาร์ต (พ> ศ. 2554) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 1
91.5 FM Hot FM Top 20 Chart: 3
ซิกนัล

Error ซิงเกิลโดยทไวซ์
"ซิกนัล" (SIGNAL) เป็นเพลงที่บันทึกโดยเกิร์ลกรุ๊ปจากเกาหลีใต้ ทไวซ์ เพลงดังกล่าวได้รับการปล่อยตัวเมื่อวันที่ 15 พฤษภาคม 2017 โดยเจวายพีเอนเตอร์เทนเมนต์ และจัดจำหน่ายโดย KT Music เป็นซิงเกิลนำจากอีพีชุดที่สี่ของพวกเขาในชื่อเดียวกัน
"ซิกนัล" เวอร์ชันภาษาญี่ปุ่น พร้อมด้วยมิวสิกวิดีโอเวอร์ชันสั้น วางจำหน่ายเมื่อวันที่ 14 มิถุนายน 2017 เป็นซิงเกิลโปรโมตสำหรับอัลบั้มรวมเพลงญี่ปุ่นชุดแรกของพวกเขา #ทไวซ์
เพลงดังกล่าวได้รับรางวัลแรก รางวัลเพลงแห่งปี (รางวัลใหญ่) และการแสดงเต้นยอดเยี่ยมสำหรับศิลปินกลุ่มหญิง ในงาน เอ็มเน็ตเอเชียนมิวสิกอะวอดส์ 2017
เบื้องหลังและการวางจำหน่าย

เมื่อวันที่ 1 พฤษภาคม 2017 เจวายพีเอนเตอร์เทนเมนต์ ได้ประกาศการกลับมาของทไวซ์ด้วยอีพีชุดที่สี่และเพลงไตเติ้ลในชื่อเดียวกัน ซิกนัล ทีเซอร์มิวสิกวิดีโอตัวแรกของเพลง "ซิกนัล" ถูกอัปโหลดออนไลน์เมื่อวันที่ 13 พฤษภาคม ปล่อยออกมาเมื่อวันที่ 15 เป็นการดาวน์โหลดแบบดิจิทัลในเว็บไซต์เพลงต่างๆ
มิวสิกวิดีโอ

มิวสิกวิดีโอสำหรับเพลง "ซิกนัล" กำกับโดย Naive Creative Production ซึ่งเป็นทีมเดียวกับที่อยู่เบื้องหลังมิวสิกวิดีโอของ ทไวซ์ก่อนหน้านี้ เพลงมีผู้เข้าชมบนแพลตฟอร์ม YouTube ทะลุ 100 ล้านครั้งในวันที่ 30 สิงหาคม 2017 สามเดือนหลังจากการเปิดตัว เมื่อวันที่ 7 ธันวาคม มีการประกาศว่า เพลงได้อันดับที่สองในมิวสิกวิดีโอยอดนิยมของ YouTube ในประเทศเกาหลีในปีนั้น รองจากเพลง "น็อค น็อค" เท่านั้น นอกจากนี้ยังติดอันดับ 9 ในมิวสิกวิดีโอยอดนิยมประจำปี 2017 ของ YouTube ในญี่ปุ่นอีกด้วย
ตัวมิวสิกวิดีโอ เป็นมีธีมนิยายวิทยาศาสตร์แฟนตาซีที่มีเอเลี่ยนหัวเขียวและสมาชิกทั้งเก้าของ ทไวซ์ ที่มีพลังพิเศษของตัวเอง กล่าวคือ อำนาจของนาย็อนคือการย้อนเวลา, จองย็อนเป็นหยุดเวลา, โมโมะคือความเร็ว, ซานะคือการล่องหน, ของจีฮโยคือการเอ็กซ์เรย์วิสัยทัศน์ ของมินะคือการสะกดจิต ของดาฮย็อนคือการทำซ้ำในตัวเอง ของแชย็องคือพลังจิต และของจื่อ-ยฺหวีคือความแข็งแกร่ง แล้วก็เห็นตากล้องที่ปรากฏตัวในมิวสิกวิดีโอ "Cheer Up" ด้วย และในตอนท้ายสมาชิกแปลงร่างเป็นมนุษย์ต่างดาว
เวอร์ชันภาษาญี่ปุ่น

เมื่อวันที่ 24 กุมภาพันธ์ 2017 ทไวซ์ได้ประกาศอย่างเป็นทางการว่าพวกเขาจะเดบิวต์ในญี่ปุ่นในวันที่ 28 มิถุนายน พวกเขาออกอัลบั้มรวมชื่อ #ทไวซ์ ซึ่งประกอบด้วยเพลงสิบเพลงรวมถึง "ซิกนัล" เวอร์ชันภาษาเกาหลีและภาษาญี่ปุ่น เนื้อเพลงภาษาญี่ปุ่นเขียนโดย ยู ชิโมจิ และ ซามุเอล ซวง "ซิกนัล (เวอร์ชันภาษาญี่ปุ่น)" พร้อมด้วยมิวสิกวิดีโอเวอร์ชันสั้น ได้รับการเผยแพร่ล่วงหน้าในวันที่ 14 มิถุนายนในฐานะซิงเกิลโปรโมตของอัลบั้ม
รางวัล

| ปี | รางวัล | หมวดหมู่ | ผล | Ref>  |
| --- | --- | --- | --- | --- |
| 2017 | เอ็มเน็ตเอเชียนมิวสิกอะวอดส์ ครั้งที่ 19 | เพลงแห่งปี | ชนะ |  |
| 2017 | เอ็มเน็ตเอเชียนมิวสิกอะวอดส์ ครั้งที่ 19 | การแสดงยอดเยี่ยม ประเภทศิลปินกลุ่มหญิง | ชนะ |  |
| 2017 | เอ็มเน็ตเอเชียนมิวสิกอะวอดส์ ครั้งที่ 19 | มิวสิกวิดีโอยอดเยี่ยม | เสนอชื่อเข้าชิง |  |
| 2018 | แกออนชาร์ตมิวสิกอะวอดส์ ครั้งที่ 7 | เพลงแห่งปี - พฤษภาคม | เสนอชื่อเข้าชิง |  |
ชาตรี สุวรรณวลัยกร

| ชาตรี สุวรรณวลัยกร |
| --- | --- |
เกิด: 15 ธันวาคม พ.ศ. 2538 (28 ปี) กรุงเทพมหานคร
ส่วนสูง: 177 เซนติเมตร
น้ำหนัก: 67 กิโลกรัม
อาชีพ: นักร้อง, นักแสดง, นักดนตรี, นักแต่งเพลง
สังกัด: TV Thunder, GMM Grammy (2017-2019)
ชาตรี สุวรรณวลัยกร (เกิด 15 ธันวาคม 2538) ชื่อเล่น ทาโร่ นักร้อง นักแสดง ชาวไทย ที่แจ้งเกิดจากการชนะการประกวดเวทีระดับประเทศอย่าง La Banda Thailand ซุป'ตา บอยแบนด์ ซีซั่น 2 เปี่ยมด้วยความสามารถทั้งด้านการร้อง การเล่นดนตรี และการแสดง ซึ่งเขาสามารถเล่นเครื่องดนตรีได้หลากหลาย ไม่ว่าจะเป็น กีต้าร์ ไวโอลิน หรือ แซกโซโฟน อีกทั้งยังมีซิงเกิ้ลร่วมกับผู้ชนะในรายการนี้ในบทเพลง "สูตรรัก" จากวง "Richter" ที่ประกอบไปด้วย ไม้, เบสท์, ปอนด์, เตียวหุย และทาโร่ นอกจากนี้เขายังได้แสดงความสามารถอย่างเต็มรูปแบบกับการแสดงนำในซีรีส์ My Dream นายในฝัน ของค่าย เพลย์เอ็มมิเนนท์ พร้อมกับแต่งเพลง และควบคุมการผลิตเพลง "หนึ่งนาทีที่..." และ "วินาทีชั่วคราว" ซึ่งเป็นเพลงประกอบซีรีส์นี้อีกด้วย
ประวัติ

ชาตรี สุวรรณวลัยกร หรือ ทาโร่ เกิด วันศุกร์ ที่ 15 ธันวาคม 2538 ที่กรุงเทพมหานคร จบชั้นประถมศึกษาจาก โรงเรียนอัสสัมชัญแผนกประถม จบชั้นมัธยมศึกษาจาก โรงเรียนบดินทรเดชา (สิงห์ สิงหเสนี) ปัจจุบันศึกษาคณะวารสารศาสตร์และสื่อสารมวลชน ภาคภาษาอังกฤษ มหาวิทยาลัยธรรมศาสตร์ (ก่อนมาศึกษาที่ม.ธรรมศาสตร์ เคยศึกษา คณะครุศาสตร์ สาขามัธยมศึกษา เอกภาษาอังกฤษ จุฬาลงกรณ์มหาวิทยาลัย)
ประวัติ > วงการบันเทิง

แจ้งเกิดจากเวทีการประกวดบอยแบนด์ระดับประเทศ อย่าง La Banda Thailand ซุป'ตา บอยแบนด์ ซีซั่น 2 เป็นหนึ่งในสมาชิกวง Richter ที่เป็นการรวมตัวกันของเหล่าผู้ชนะจากรายการ มีซิงเกิ้ลออกมาร่วมกันในบทเพลง "สูตรรัก" ภายใต้สังกัด TV Thunder และ จีเอ็มเอ็ม แกรมมี่ ตั้งแต่ปี 2560 ถึงปัจจุบัน นอกจากนี้ยังได้รับโอกาสให้ร่วมแสดงนำในซีรีส์ My Dream นายในฝัน รับบทเป็น พี่ทนาย ของค่าย เพลย์เอ็มมิเนนท์ ออกอากศทางช่อง LINE TV (ตุลาคม - ธันวาคม 2561)
ผลงาน > ผลงานด้านการแสดง

| ปี พ> ศ. | ชื่อเรื่อง | บทบาท |
| --- | --- | --- |
| 2559 | ธิดาผ้าซิ่น | ธิติ |
| 2561 | My Dream The Series | ทนาย |
| 2562 | เสน่หาสตอรี่ ตอนปอ | ไมค์ |
ผลงาน > ผลงานวง Richter

| ปี พ> ศ. | เพลง | สังกัด |
| --- | --- | --- |
| 2560 | สูตรรัก | GMM Grammy |
ผลงาน > ผลงาน YouTube TaroShatree Official

แต่ง เรียบเรียงคำร้อง และขับร้องด้วยตนเอง
ข้างหลังคำว่ารัก
แชร์โลมา
เพลงรักที่อยากให้เธอ(รู้)
ในตอนนี้
ควรแล้ว
ของขวัญตอนเที่ยงคืน
วินาทีนิรันดร์
ผลงาน > ผลงานการแต่งเพลง

เพลงประกอบซีรีส์ My Dream นายในฝัน
หนึ่งนาทีที่ - บอม อนุรักษ์
วินาทีชั่วคราว - พูม ภูมิสิทธิ์
รางวัล

รองชนะเลิศอันดับที่ 1 - Thailand Model 2017 (พ.ศ. 2559)
รางวัลชนะเลิศการประกวดร้องเพลง - La Banda Thailand Season 2 (พ.ศ. 2560)